CELEX: 62013CN0080
Language: et
Date: 2013-02-15 00:00:00
Title: Kohtuasi C-80/13: Eelotsusetaotlus, mille on esitanud Nejvyšší správní soud (Tšehhi Vabariik) 15. veebruaril 2013 — ACO Industries Tábor s. r. o. versus Odvolací finanční ředitelství

25.5.2013   
            
            
               ET
            
            
               Euroopa Liidu Teataja
            
            
               C 147/8
            
         Eelotsusetaotlus, mille on esitanud Nejvyšší správní soud (Tšehhi Vabariik) 15. veebruaril 2013 — ACO Industries Tábor s. r. o. versus Odvolací finanční ředitelství
   (Kohtuasi C-80/13)
   2013/C 147/14
   Kohtumenetluse keel: tšehhi
   
      Eelotsusetaotluse esitanud kohus
   
   Nejvyšší správní soud
   
      Põhikohtuasja pooled
   
   
      Hageja: ACO Industries Tábor s. r. o.
   
      Kostja: Odvolací finanční ředitelství
   
      Eelotsuse küsimused
   
   
               1.
            
            
               Kas Euroopa Liidu toimimise lepingu artiklitega 18, 45, 49 ja 56 on vastuolus sätted, mille kohaselt on ühes liikmesriigis asuv tööandja kohustatud tegema tulumaksu avansilisi makseid selliste (teise liikmesriigi kodanikest) töötajate tulult, kelle tööandja on ajutiselt tööle võtnud muus liikmesriigis asuva ajutist tööjõudu vahendava agentuuri esimeses liikmesriigis asuva filiaali kaudu?
            
         
               2.
            
            
               Kas Euroopa Liidu toimimise lepingu artiklitega 18, 45, 49 ja 56 on vastuolus sätted, mille kohaselt on sellistele töötajatele kohaldatav maksubaas kehtestatud kindla määrana vähemalt 60 % ulatuses ajutist tööjõudu vahendava agentuuri poolt esitatud arvele märgitud summast, kui selles sisaldub vahendustasu?
            
         
               3.
            
            
               Kui vastus esimesele või teisele küsimusele on jaatav, siis kas sellises nagu käesolevas asjas kõne all olevas olukorras võib põhivabadusi piirata avaliku korra, riikliku julgeoleku või rahvatervisega seotud põhjustel või tõhusa maksujärelevalve huvides?